แบงก์โน๊ตส์
มึนตึ้บ
12 ม.ค. 2555

มึนตึ้บ
โดย..ทีมข่าวการเงิน
เมื่อเช้าวันอังคารที่ผ่านมา วังบางขุนพรหมสะเทือน เจ้าหน้าที่และผู้บริหารวิ่งวุ่น เพราะผู้ว่าการแบงก์ชาติ ดร.ประสาร ไตรรัตน์วรกุล เรียกประชุมด่วน
อาจารย์ประสารเชิญผู้บริหารระดับสูง ตั้งแต่ผู้ช่วยผู้ว่าการทุกสายงาน รองผู้ว่าการทุกฝ่าย หารือเพื่อทำความเข้าใจร่วมกันในการตั้งรับกับภาระหนี้ก้อนโตของกองทุนฟื้นฟูฯ 1.14 ล้านล้านบาท พร้อมดอกเบี้ย จาการออก พ.ร.ก.โอนหนี้กองทุนฟื้นฟูฯ ตามนโยบายของรัฐบาล “ปูจ๋า”
จิ้งจกแถวแบงก์ชาติบอกว่า เช้านั้นวงสภากาแฟที่แบงก์ชาติขมปี๋ เพราะผู้ว่าการแจงยิบให้ทุกคนรับรู้สถานการณ์ร่วมกัน 
แต่ว่าร่าง พ.ร.ก.ที่ใช้หารือวันนั้น ก็เป็นร่างที่แบงก์ชาติได้มาจากนักข่าวส่งมาให้ดู ผู้ว่าการเองก็ไม่เคยเห็นร่างกฎหมายตัวจริง หลัง ครม.ผ่านกฎหมายแล้วก็ยังไม่ได้เห็นร่าง พ.ร.ก.อีก 
ฉะนั้น จะให้วางแผนรับมือยังไง ก็ยังไม่รู้เลย มึนตึ้บกันไปหมดทั้งวังแล้วครับ